google/wiki40b huggingface dataset:
Sekolah Menengah Agama Tarbiah Islamiah

Pencapaian

Pencapaian terbaik yang pernah dilakar oleh Sekolah Menengah Agama Tarbiah Islamiah ialah pada tahun 2012,Pelajar-Pelajar Tingkatan 3 pada waktu itu memperoleh keputusan yang terbaik sepanjang sekolah itu ditubuhkan. Bilangan pelajar yang memperoleh sekurang kurangnya 1A menunjukkan peningkatan berbanding pada tahun-tahun sebelumnya dan menunjukkan lulus 100%.Pada Tahun Berikutnya, PMR (Penilaian Menengah Rendah) merupakan peperiksaan terakhir yang dilaksanakan sebelum bertukar kepada format yang baru iaitu PT3 (Pentaksiran Tingkatan 3). Seramai 15 pelajar sekolah ini akan menduduki peperiksaan ini pada tahun berikut. Keputusan yang diperoleh sekali lagi menunjukkan peningkatan dan merupakan pencapaian yang paling terbaik sepanjang peperiksaan pernah dijalankan di sekolah ini. peratus menunjukkan 15 pelajar yang menduduki peperiksaan ini lulus 100% dalam semua mata pelajaran. Hanya seorang memperoleh gred 6A 3B iaitu Siti Hajar Binti Zakirullah Tong, diikuti Mohamed Amir bin Sarjahan yang memperoleh gred 4A 5B. Peperiksaan SMRA (Sijil Menengah Rendah Agama) merupakan peperiksaan yang wajib diambil oleh semua pelajar tingkatan 4 Sekolah Menengah Agama di seluruh Malaysia. Keputusan peperiksaan ini pada tahun 2013 menunjukkan kecemerlangan dengan seorang pelajar memperoleh pangkat Jayyid Jiddan dan selebihnya memperoleh pangkat Jayyid dan Maqbul. Kesemua Mata Pelajaran Yang Diambil menunjukkan peratus 100% lulus. Pada Tahun 2014 pula, keputusan SMRA membanggakan walaupun tiada seorang yang memperoleh pangkat Mumtaz mahupun Jayyid Jiddan namun tiada pelajar yang gagal peperiksaan ini sama seperti peperiksaan tahun lepas. Tahun 2013 dan 2014 merupakan tahun Terbaik yang menunjukkan kecemerlangan dan peningkatan dalam peperiksaan SMRA.
51-FORTH

51-FORTH (sebutan: "fifti-wan-forth") ialah salah satu perlaksanaan bahasa pengaturcaraan Forth untuk mikropengawal Intel 8051. Dibangunkan pada 1989 oleh Scott Gehmlich dari IDACOM Electronics (yang diperoleh oleh Hewlett-Packard pada 1990), ia dihantar kepada Giovanni Moretti dari Massey University lalu disebarluaskan. Pakej 51forth.zip yang asal dapat dimuat turun daripada banyak laman arkib, bersama-sama dengan banyak perlaksanaan Forth yang lain.
Perlaksanaan 51-FORTH bersifat pembebenangan subrutin, dengan sekitar 20 perkataan ditulis dalam bahasa himpunan. Sistem yang lengkap memerlukan sekitar 8K RAM pada keseluruhannya. Perlaksanaan ini merupakan pembangunan silang daripada VAX kepada sistem Forth RTX2000 yang disambung pada RAM dwiport yang dapat dicapai oleh mikropengawal. Kod sumber dan dokumentasinya boleh didapati daripada domain awam.
Gerhana matahari 22 Julai 2009

Ekspedisi Gerhana Matahari

Ketua Unit Penyelidikan Sains Angkasa (UPSA) ANGKASA, Mhd Fairos Asillam menyatakan Utara Semenanjung Malaysia merupakan kawasan yang terbaik untuk mencerap gerhana matahari separa itu. Tiga pegawai Angkasa akan membuat penyelidikan, mengambil data dan imej gerhana (fotografi dan videografi) semasa berlakunya fenomena gerhana matahari itu di Jinshan, Shanghai, China. Ini kerana cuaca dan litupan awan di China lebih baik berbanding dengan kawasan lain.
Ekspedisi Gerhana di China ni turut disertaikan pasukan dari Universiti Malaya, Universiti Sains Malaysia, Jabatan Kemajuan Islam Malaysia (Jakim), Persatuan Falak Syarie Malaysia, Stargazer Scientific dan Falak Online.

Kesan gerhana kepada haiwan

Pada 22 Julai 2009, penduduk India dapat menyaksikan fenomena gerhana matahari yang pertama pada abad ke-21. Gerhana matahari akan merentasi India pada 22 Julai ini, selama kira-kira enam minit dan 39 saat (antara 5.30 pagi dan 7.30 pagi) dan akan dapat dilihat dengan jelas di bandar raya seperti Bhopal, Patna dan Varanasi.
Saintis India sibuk mengkaji kesan fenomena itu terhadap haiwan dan hidupan marin. Taman Negara Van Vihar di Bhopal di Madhya Pradesh, pakar zoologi menganalisis tindak balas haiwan apabila berlakunya gerhana matahari. 41 haiwan maging berlainan dipilih sebagai bahan ujikaji.Penjaga zoo memantau kelakuan singa, harimau, harimau bintang, ular, buaya dan burung.
Pakar biologi dari Universiti Veer Marmad South Gujarat akan menyelidik kesan gerhana itu terhadap hidupan akuatik. Dr Mohini Gadhia, ketua Jabatan Biologi Akuatik mengetuai pasukan tersebut. Kelakuan kelakuan ikan emas, ikan kap dan udang akan diambil datanya. Ini termasuklah corak pernafasan, renangan, perubahan pada warna (badan) atau perubahan fisiologi.
Saint-Martin-sous-Montaigu

Saint-Martin-sous-Montaigu ialah komun di jabatan Saône-et-Loire dan di kawasan Bourgogne di timur Perancis.
Perang Kemerdekaan Croatia

Perang Kemerdekaan Croatia berlangsung pada tahun 1991 hingga 1995, antara angkatan Croat yang setia pada kerajaan Croatia—yang telah mengisytiharkan kemerdekaan daripada Yugoslavia (SFRY)—dan Tentera Rakyat Yugoslav (JNA) yang dikuasai orang Serb, dan orang Serb tempatan; JNA mengakhiri operasi ketenteraan di Croatia pada tahun 1992. Di Croatia, perang ini biasanya digelar "Perang Tanah Air" (Domovinski rat) dan juga sebagai "kekerasan Serbia Raya" (Velikosrpska agresija). Dalam sumber-sumber Serb pula, istilah yang paling kerap digunakan ialah "Peperangan di Croatia" (Rat u Hrvatskoj).
Croatia merancang untuk keluar daripada Yugoslavia sebagai sebuah negara merdeka, sementara pihak Serb, dengan bantuan Serbia, menentang pemisahan dan mahukan Croatia kekal sebagai sebahagian Yugoslavia. Pihak Serbs bercadang untuk membentuk sebuah negara Serb dengan sempadan yang baharu, di dalam kawasan-kawasan Croatia yang penduduknya majoriti Serb ataupun minoriti signifikan orang Serb, dan mencuba untuk menawan sebanyak wilayah Croatia yang mungkin. Matlamat utamanya ialah untuk kekal dalam negara yang sama dengan baki negara Serbia, yang dilihat sebagai percubaan untuk membentuk "Serbia Raya".
Hutan Simpan Sapagaya

Hutan Simpan Sapagaya terletak di negeri Sabah ,Malaysia. Hutan Simpan ini diklasifikasi semula pada 3 Ogos 2009 .
Pada 3 Ogos 2009 , Persidangan Dewan Undangan Negeri Sabah telah meluluskan pindaan Enakmen Hutan (Penubuhan Hutan Simpan dan Pindaan) 1994 .12 Hutan Simpan yang baru telah diluluskan dalam persidangan itu kerana kewujudan hutan simpan amat penting untuk aktiviti pelancongan, kawasan tadahan hujan dan bekalan air kepada empangan.
Jumlah Hutan Simpan kekal kerajaan negeri Sabah bertambah dari 3,594,366.000 hektar kepada 34,894.876 hektar atau 49 % daripada keluasan negeri Sabah.
Avicennia

Gambaran

Ahli kumpulan genus ini adalah antara yang pokok bakau air masin paling tahan garam dan sering kali merupakan yang pertama untuk menjajah deposit sedimen baru. Terasnya masin dan garam yang berlebihan dirembeskan melalui daun. Penyebaran sistem akar menyediakan kestabilan pada proses pemindahan substrat. Terdapat akar menegak dipanggil pneumatophores mengunjurkan keluar dari lumpur. Ini digunakan dalam pertukaran gas kerana terdapat sangat sedikit kandungan oksigen yang terdapat di dalam lumpur. Ia mempunyai bunga yang wangi dan kaya dengan madu dan didebungakan oleh serangga. Embrio mempamerkan cryptovivipary, proses di mana mereka mula membesar sebelum benih tanggal tetapi tidak menembusi bahagian luar kapsul buah.
Bojong Baru

Poskod

Poskod yang digunakan di Bojong Baru adalah 16920. Terdapat 9 buah desa di dalam daerah kecamatan Bojonggede.
Mallentin

Mallentin merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Undang-undang Tubuh Kerajaan Johor

Undang-undang Tubuh Kerajaan Johor, (Tulisan Jawi: اوندڠ٢ توبوه كراجأن جوهر) merupakan satu set undang-undang di negeri Johor, Malaysia yang menjadi perlembagaan asas bagi negeri tersebut. Dimasyhurkan pada 14 April 1895 oleh Sultan Abu Bakar, perlembagaan tersebut menjadikan Johor sebagai negeri Melayu pertama yang mengamalkan sistem raja berperlembagaan.

Kesinambungan Perlembagaan Malaysia

Undang-undang Tubuh Kerajaan Johor telah memainkan peranan penting di kalangan masyarakat Melayu semasa menentang penubuhan Malayan Union. Faktor utama penentangan adalah kerana kesemua Sultan di Negeri-negeri Melayu akan hilang kuasa dan kedaulatan mereka terhadap negeri masing-masing, serta disebabkan cara Sir Harold MacMichael mengugut untuk mendapatkan tandatangan para Sultan.
Sultan Ibrahim dari Johor sendiri telah dipaksa oleh MacMichael untuk menandatangani perjanjian tersebut, membangkitkan kemarahan di kalangan masyarakat Melayu, sambil mendakwa bahawa menandatangani perjanjian tersebut adalah menyalahi Undang-undang Tubuh Negeri Johor yang tidak membenarkan Sultan Johor daripada melakukan apa-apa tindakan yang boleh menggugat kedaulatan negeri Johor. Sebagai maklum balas terhadap penentangan tersebut, baginda menganjurkan perhimpunan agung pertama UMNO di istana baginda di Johor Bahru pada Mei 1946. Beliau turut sama memboikot perlantikan gabenor pertama Malayan Union.
Hasil daripada kejayaan orang-orang Melayu menentang penubuhan Malayan Union, para pemimpin negeri-negeri Melayu yang lain turut menggunakan Undang-undang Tubuh Negeri Johor sebagai model bagi perlembagaan masing-masing bagi melindungi kedaulatan negeri-negeri Melayu dan kemudiannya digunapakai sebagai panduan dalam pembentukan Perlembagaan Persekutuan Tanah Melayu.
Rasa Sayang Eh

Pengarah

Filem Rasa Sayang Eh diarah oleh pengarah Dato' L. Krishnan pada 1959.

Ringkasan

Filem ini mengisahkan tentang kekeliruan yang berlaku apabila peta harta karun yang menjadi rebutan dua buah kumpulan penjahat telah jatuh ke tangan seorang pelawak terkenal di dalam perjalanannya ke Singapura..
Suiseki

Suiseki (水石) adalah batu kecil yang terhasil atau terbentuk secara semula jadi yang dihargai secara tradisinya. Ia serupa dengan batu sarjana Cina.

Penilaian

Penilaian  suiseki mengiktiraf kehalusan warna, bentuk, tanda dan permukaan. Menurut Hideo Marushima Hideo Marushima (丸島秀夫 Marushima Hideo, 1934- ) dalam The History of Suiseki in Japan (日本愛石史 Nihon aisekishi),
Ia bukanlah perkara bodoh sama sekali untuk menikmati batu di dalam dulang. Saya melihat seluruh dunia dalam batu kecil. Sesetengah objek di dunia ini adalah besar, dan yang lain adalah kecil, dan ia datang dalam pelbagai bentuk, tetapi ia tidak begitu berbeza apabila anda melihat pada intipati mereka.
Jenis suiseki yang popular membayangkan gunung, air terjun, pulau, pondok jerami atau binatang.
Eva Anindhita

Profil

Eva yang lahir di Bandung pada tarikh 15 Agustus 1985 ini adalah pelakon Indonesia. Sejak awal kerjayanya, ia selalu berlakon tokoh antagonis.
Adik dari pelakon Indonesia Shenny Andrea ini telah membintangi 8 judul sinetron dan 2 judul film.
Montsecret

Montsecret ialah sebuah komun di jabatan Orne di barat-laut Perancis.
Kenanga Wholesale City

Pengangkutan

Pusat membeli-belah boleh diakses dalam jarak berjalan kaki dari barat daya Stesen Hang Tuah.
Voyager 2

Misi antara bintang

Sebaik sahaja misi planetnya selesai, Voyager 2 dikatakan sedang bekerja dalam misi antara bintang, yang sedang dilaksanakan [[NASA] bagi meneliti keadaan Sistem Suria yang melewati heliosfera.  Pada masa ini, Voyager 2 sedang mengirim data saintifik pada kadar 160 bit sesaat.  Maklumat berkaitan dengan pertukaran telemetri denga Voyager 2 dapat diperoleh daripada Voyager Weekly Reports (Laporan Mingguan Voyager).

Masa depan kuar

Voyager 2 sekarang tidak menuju ke mana-mana bintang mahupun dalam jangka masa lebih kurang 40,000 tahun, ia seharusnya melintasi bintang Ross 248 pada jarak 1.7 tahun cahaya (15.6 trilion km). Dan jika tidak diganggu buat selama 296,000 tahun, Voyager 2 seharusnya melintasi bintang Sirius pada jarak 1.32 parsec (4.3 ly, 40 trilion km).  Voyager 2 dijangka akan mengirim pesanan radio yang lemah sekurang-kurangnya sehingga tahun 2025, lebih daripada 48 tahun selepas pelancarannya.
Nadrensee

Nadrensee merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Shillong

Demografik 2001

Menurut bancian India pada tahun 2001, Shillong memiliki bilangan penduduk seramai 132,876. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Shillong memiliki kadar pendidikan (kebolehan membaca) 80%, melebihi kadar purata kebangsaan 59.5%; dengan 51% lelaki dan 49% wanita mampu membaca. 11% dari populasi berusia di bawah 6 tahun. (2001)
Passade

Passade merupakan sebuah kawasan perbandaran terletak di daerah Plön, Schleswig-Holstein, Jerman.
Takut (album Anggun)

Maklumat album

Pada awal 1990-an Anggun mencapai puncak kemasyhuran beliau di Indonesia. Single beliau "Mimpi" dan "Tua Tua Keladi" menjadi hits, menjadikan Anggun pemuzik rock wanita yang paling popular dalam bidang beliau. Takut telah dikeluarkan tidak lama selepas Tua Tua Keladi dan menjadi satu lagi hit. Lagu yang ditulis oleh Mus Mujiono dan Deddy Dhukun, menjadi salah satu lagu Anggun popular di Indonesia.

Keluaran semula

Bersama-sama dengan "Mimpi" dan "Bayang Bayang Ilusi", "Takut" juga dikeluarkan semula untuk album Best Of untuk pasaran Indonesia dan Malaysia pada tahun 2006. lagu telah dirakamkan semula untuk keluaran baru, dengan susunan oleh Andy Ayunir dan kumpulan orkestra Saunine.
Kirsten Dunst

Kirsten Dunst adalah seorang pelakon Amerika Syarikat Kirsten Caroline Dunst (/ˈkɪrstɛn/; lahir 30 April 1982) adalah artis, penyanyi, model, penulis skrip, dan pengarah Jerman-Amerika. Dia mula berlakon filem dalam filem pendek Woody Allen, Oedipus Wrecks bagi filem anthologi New York Stories (1989). Pada usia dua belas, Dunst mendapat penghargaan meluas sebagai puntianak Claudia dalam Interview with the Vampire (1994), peranan yang dia dicalonkan bagi Anugerah Glob Emas bagi Artis Sokongan Terbaik – Filem Bergerak. Dia muncul dalam Little Women pada tahun yang sama dan dalam Filem Jumanji pada tahun berikutnya. Selepas peranan berulang dalam drama perubatan NBC siri ER (1996–97) sebagai Charlie Chemingo dan bintang bersama dalam filem seperti Wag the Dog (1997), Small Soldiers (1998) dan The Virgin Suicides (1999), Dunst beralih pada komedi romantik dan drama komedi, berlakon dalam Drop Dead Gorgeous (1999), Bring It On (2000), Get Over It dan Crazy/Beautiful (kedua-duanya diterbitkan pada tahun 2001).
Dewa Heneb

Dewa Heneb merupakan dewa kuno bagi pertanian.
Peradapan Mesir telah wujud lebih 3,000 tahun dan perkembangan ugama di Mesir purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Demografi Kelantan

Purata Saiz Isi Rumah

Purata saiz isi rumah mengikut jajahan negeri Kelantan adalah seperti berikut : (Sumber : Kerajaan Negeri Kelantan)
Kota Bharu 5.11 orang
Pasir Mas 4.99 orang
Tumpat 5.35 orang
Bachok 5.33 orang
Pasir Puteh 5.06 orang
Tanah Merah 5.09 orang
Kuala Krai 4.91 orang
Machang 5.11 orang
Gua Musang 5.03 orang
Jeli 5.07 orang
Purata 5.10 orang
Pemalar graviti

Pemalar graviti (diwakili dengan simbol G) merupakan suatu pemalar fizikal empirik yang digunakan dalam pengiraan daya graviti antara dua jasad. Ia biasanya muncul dalam hukum graviti semesta Newton dan teori kerelatifan am Einstein.
Pemalar ini juga dikenali sebagai pemalar graviti semesta, pemalar Newton atau G besar. Ia juga seharusnya tidak dikelirukan dengan "g kecil" (g) yang merujuk kepada medan graviti tempatan (setara dengan pecutan jatuh bebas) terutamanya di permukaan Bumi.
Alele

Poskod

Poskod yang digunakan di Alele adalah 96584. Terdapat 5 buah desa di dalam daerah kecamatan Suwawa Tengah.
Zaleha Hamid

Latar Belakang

Zaleha Hamid dilahirkan dalam sebuah keluarga yang berjiwa seni (golongan bangsawan). Ibunya merupakan seorang pemain bangsawan manakala ayahnya pula ialah seorang pemain biola yang terkenal suatu masa dulu.

Kehidupan Peribadi

Zaleha berkahwin dengan jejaka pilihan hatinya dan dikurniakan dua orang cahaya mata lelaki iaitu Ungku Chik Ungku Sulaiman dan Ungku Nor Mohammad Danial. Kini, penyanyi dangdut legenda ini menetap bersama keluarganya di Johor Bahru, Johor.

Kerjaya

Zaleha Hamid menceburkan diri dalam bidang nyanyian semasa di usia muda lagi. Sebelum muncul sebagai artis solo, Zaleha menganggotai kumpulan kugiran iaitu Orkes Zindegi sebagai penyanyi utama pada era 60an hingga 70an. Beliau telah berjaya mencatat banyak rekod bersama Orkes Zindegi sekitar era 60an hingga 70an sekaligus menjadikan Orkes Zindegi sebagai salah satu kumpulan kugiran yang paling popular pada waktu itu.
Pada era 80an, Zaleha mula bergerak sebagai artis solo dalam bidang seni dengan menyanyikan lagu-lagu berirama pop tradisional dan dangdut sekaligus berjaya menyerlahkan lagi kemampuan vokal beliau dalam menyanyikan lagu-lagu berirama tersebut. Mulai saat itu lah Zaleha dilihat sebagai seorang penyanyi dangdut yang berjaya mencipta nama dalam irama muzik tersebut menerusi lagu Dangdut Reggae.
Pada era 90an, suatu insiden tidak diduga penyanyi dangdut legenda ini telah berlaku dimana semasa beliau melancarkan album studionya yang berjudul Dankdut Bang pada tahun 1993 menimbulkan kontroversi dan terkenal dek kerana menampilkan lagu-lagu yang mempunyai 'lirik dua makna' (lucah) iaitu Keluar Masuk dan Jagung Bakar (duet bersama Salih Yaccob). Selain itu pada tahun 1995, Zaleha muncul lagi dengan satu album studio dangdut susulan daripada kontroversi tersebut yang diberi judul Dankdut Bang Vol. 2. Pihak penerbit album tersebut yang menyedari kontroversi mampu memberikan publisiti yang besar kepada sesuatu produk sekaligus mengambil kesempatan untuk menampilkan lagi lagu-lagu mempunyai 'lirik dua makna' (walaupun sebenarnya tidak) iaitu Sakit Tapi Asyik (duet bersama Salih Yaccob), Takut Tapi Mengasyikkan dan Sini Enak Sana Enak. Tambahan pula, iklan bagi mempromosikan album tersebut jelas menyatakan kesedaran pihak penerbit tentang kontroversi yang mereka cipta sendiri berbunyi "Mengapa mesti kontroversi jika ia sekadar lirik dua makna, kontroversi bukan dicari tapi albumnya yang anda ingin miliki".

Gelaran Ratu Dangdut

Zaleha Hamid digelar sebagai "Ratu Dangdut" oleh Allahyarham Haron Abdul Majid iaitu salah seorang penulis lirik lagunya pada tahun 80an dahulu dan kemudian gelaran tersebut diiktiraf oleh Berita Harian Singapura serta di Malaysia. Kini, beliau masih kekal unggul sebagai "Ratu Dangdut Malaysia & Singapura" walaupun terdapat penyanyi dangdut baru dalam dunia seni hiburan tempatan.
Gajah Afrika

Saiz

Gajah Afrika lebih besar daripada gajah Asia. Tinggi gajah Afrika jantan ialah 3.2–4.0 m (10.5–13.1 ft) dan beratnya 4,700–6,048 kg (10,362–13,334 lb), manakala tinggi gajah Afrika betina ialah 2.2–2.6 m (7.2–8.5 ft) dan beratnya 2,160–3,232 kg (4,762–7,125 lb).
Peninjoan

Poskod

Poskod yang digunakan di Peninjoan adalah 80671. Peninjoan merupakan salah satu dari 6 buah desa/kelurahan yang terletak di dalam daerah Tembuku.

Penduduk

Menurut bancian Indonesia pada tahun 2010, Peninjoan memiliki bilangan penduduk seramai 7,842.
Espinosa de Cerrato

Espinosa de Cerrato merupakan sebuah kawasan perbandaran di Sepanyol di Palencia, di komuniti autonomi Castile dan León.
Shizuka (kumpulan muzik)

Diskografi

Diperhalusi oleh nada bunga bunga grunge,,band ini dari ipoh,perak
Tanda Ikatan

Tanda Ikatan (印) dalam Naruto adalah suatu kaedah atau proses yang perlu dilakukan untuk mengaktifkan sesuatu jutsu; tidak kira sama ada Ninjutsu, Genjutsu atau lain-lain jutsu rahsia (melainkan Taijutsu). Terdapat turutan bentuk tanda ikatan yang berbeza bagi setiap jutsu yang berbeza; semuanya perlu diingati. Semua teknik atau jutsu memerlukan sejumlah bilangan bentuk tangan untuk dapat dihasilkan, namun ada sesetengah ninja yang mempunyai skil peringkat tinggi mampu melakukan teknik yang sama hanya dengan menggunakan bilangan bentuk tanda ikatan yang lebih kurang ataupun dengan jumlah yang sama. Sebagai contoh, Hokage Kedua hanya memerlukan satu bentuk tanda ikatan sahaja untuk mengaktifkan Gaya Lepas Sifat Air: Letupan Naga Air. Bagaimanapun, teknik tersebut pada asalnya memerlukan sebanyak 42 kombinasi bentuk tanda ikatan. Ini menunjukkan, perbezaan di antara skil dan keupayaan ninja yang berbeza.

Tanda Ikatan lain

Selain daripada dua belas tanda ikatan lazi, terdapat juga tanda ikatan unik yang digunakan untuk sesetengah jutsu tertentu. Tanda ikatan ini sangat jarang dilihat dan boleh dianggap sebagai suatu yang unik kepada jutsu tersebut. Sebagai contoh, Teknik Pemindahan Minda & Tubuh oleh Yamanaka Ino, Gaya Lepas Sifat Ais: Teknik Cermin Ais Ghaib oleh Haku, Teknik Klon Bayang Berganda oleh Uzumaki Naruto dan juga ketika berlatih Senjutsu.
Kereta kebal Arjun

Variasi

Sejumlah variasi bagi Arjun telah dijangka termasuk kenderaan kembalik berperisai, kereta kebal jurutera, kenderaan berperisai pelancar jambatan dan pelantar pertahanan udara. Bagi tujuan ujian rangka Arjun telah dipasang dengan turet T6 155 mm/52 calibre Afrika Selatan dengan sistem lengkap dikenali sebagai Bhim oleh Tentera India.

Status

Prototaip. Belum dikilangkan sehingga tahun 2000.

Pengilang

Kilang Kenderaan Berat, Avadi, India.
Bandar Tun Abdul Razak, Keratong

Bandar Tun Abdul Razak ialah sebuah pekan yang terletak di barat Rompin, Pahang, Malaysia. Bandar ini terletak kira-kira 27 km dari Bandar Muadzam Shah dan 127 km dari Kuantan, ibu negeri Pahang. Bandar ini terletak di kawasan yang strategik antara Johor Bahru dan Kuantan, yang mana Lebuhraya Tun Razak menjadi laluan utama yang menghubungkan kedua-dua bandar tersebut.

Sejarah

Bandar Tun Abdul Razak telah dibuka pada 1979 dan pada awalnya, bandar ini dikenali sebagai Bandar 22 mengikut perancangan kerajaan untuk menamakan kawasan di sekitar tenggara Pahang yang akan berfungsi menjadi pusat pentadbiran tempatan dan ekonomi menggunakan nombor buat sementara waktu. Setelah ia memiliki potensi untuk dijadikan sebagai bandar, maka kerajaan menukarkan nama bandar dari nombor kepada nama yang lebih khusus.

Infrastruktur

Walaupun Bandar Tun Abdul Razak hanyalah sebuah pekan, infrastruktur di bandar ini sebenarnya lengkap. Terdapat bangunan pejabat pos, balai polis, klinik perubatan, kedai, stesen bas, masjid, bank, dan juga dewan serbaguna. Setiap kawasan FELDA juga memiliki kedai sendiri, sekolah, dan masjid.
Sindang, Lebakwangi

Poskod

Poskod yang digunakan di Sindang adalah 45574. Terdapat buah desa di dalam daerah kecamatan Lebakwangi.
Walldorf, Thuringia

Walldorf merupakan sebuah kawasan perbandaran terletak di daerah Schmalkalden-Meiningen, Thüringen, Jerman.